Επιδημιολογική ανάλυση των κακώσεων του ωμού στην χειροσφαίριση. ο ρόλος του φύλου, της ηλικίας και του επιπέδου συμμέτοχης
Creators: name: Πιστόλας Ευάγγελος
Publisher: name: Aristotle University of Thessaloniki
Year: 2019
Subjects: Τραυματισμός
Ώμος
Χειροσφαίριση
Injuries
Shoulder
Handball

description: Ιστορικό: Το άθλημα της χειροσφαίρισης, από την φύση του κιόλας, λόγω των συχνών επαφών μεταξύ των αθλητών στο πάνω μέρος του ανθρωπίνου σώματος αποτυπώνεται ως ένα πολύ σκληρό άθλημα και μελέτες έχουν δείξει ότι υπάρχει υψηλός κίνδυνος για πιθανά προβλήματα στους ώμους. Σκοπός: Η έρευνα αυτή εξέτασε μεταβλητές όπως το φύλο, η ηλικία, το επίπεδο συμμετοχής, τη θέση στην οποιά αγωνίζεται ο κάθε παίκτης, τις προπονήσεις ανά εβδομάδα, τους αγώνες ανά χρόνο, το ιστορικό χτυπήματος και το πότε συνέβη ο τραυματισμός, για να μπορέσει να περιγράψει καλύτερα τα προβλήματα ώμων μεταξύ των ελλήνων αθλητών χειροσφαίρισης. Μέθοδοι: Ο πληθυσμός της μελέτης ήταν 578 εγγεγραμμένοι παίκτες και παίκτριες (172 γυναίκες και 406 άνδρες), ηλικίας από 16 έως 48 ετών χειροσφαίρισης κυρίως από την βόρεια Ελλάδα. Οι τραυματισμοί καταγράφηκαν με τη χρήση ερωτηματολογίου ελέγχου τραυματισμού παικτών που σχεδιάστηκε ειδικά για τη μελέτη αυτή. Αποτελέσματα: Το τελικό μοντέλο παλινδρόμησης έδειξε ότι οι παράγοντες πρόγνωσης που ήταν στατιστικά σημαντικοί σε επίπεδο P&lt;0.5 ήταν η ηλικία, το φύλο, η θέση και το επίπεδο συμμετοχής. Οι γυναίκες έχουν μεγαλύτερο ποσοστό τραυματισμών στους ώμους με 39% σε σχέση με αυτό των ανδρών που ήταν 34.2%. Επίσης, βλέπουμε πως υπάρχει αύξηση στο ποσοστό των τραυματισμών στους ώμους με ανάλογη αύξηση των ηλικιακών μας ομάδων, 16-18 ποσοστό 26.3%, 19-25 ποσοστό 35.7%, 26-35 ποσοστό 42.2% και 36-50 ποσοστό 61.5%. Με βάση την θέση, έχουμε τους περιφεριακούς (40,3%), τους κεντρικούς (42,2%) αλλά και τους πλάγιους (48.5%) παίκτες να τραυματίζονται περισσότερο στους ώμους από ότι οι τερματοφύλακες (21.7%). Τέλος, υπάρχει αύξηση του ποσοστού τραυματισμού στις χαμηλότερες κατηγορίες καθώς το εφηβικό πρωτάθλημα έχει 25.7%, η Α1 κατηγορία έχει 35.4%, η Α2 κατηγορία έχει 39.5% και η Β΄ κατηγορία έχει 45.2%. Συμπέρασμα: Ήδη γνωστοί παράγοντες όπως το φύλο, το επίπεδο συμμετοχής και η ηλικία επηρεάζουν τους τραυματισμούς στους ώμους και στην Ελλάδα. Επιπλέον, ο παράγοντας θέση, μας δείχνει ότι και αυτός επηρεάζει τους τραυματισμούς στους ώμους. Τέλος, περισσότερες έρευνες στην περιοχή των ώμων με βάση την θέση και το επίπεδο συμμετοχής στο άθλημα της χειροσφαίρισης θα ήταν ιδιαίτερα σημαντικές έτσι ώστε να μπορέσουμε να κατανοήσουμε τα αιτία και τους ειδικούς μηχανισμούς των κακώσεων τους.
description: Background: The sport of handball, by its very nature, due to frequent contact between athletes at the top of the human body is portrayed as a very tough sport and studies have shown that there is a high risk of possible shoulder problems. Purpose: This study examined at variables such as gender, age, level of participation, the position of each player, weekly workouts, games per year, hit history and when the injury occurred, to describe better shoulder problems among Greek handball athletes. Methods: The study population was 578 registered players and players (172 women and 406 men) aged between 16 and 48 years old mainly from northern Greece. The injuries were recorded using a player injury questionnaire designed specifically for this study. Results: The final regression model showed that prognostic factors that were statistically significant at P &lt;0.5 were age, gender, position and level of participation. Women have a higher percentage of shoulder injuries by 39% compared with men who were 34.2%. We also see that there is an increase in the percentage of shoulder injuries with a similar increase in our age groups, 16-18 percent 26.3%, 19-25 35.7%, 26-35 42.2% and 36-50 61.5%. Based on the position, we have center backs (40.3%), pivots (42.2%) and wings (48.5%) players being injured more by the shoulders than the goalkeeper (21.7%). Finally, there is an increase in the injury rate in the lower categories as the teenage league has 25.7%, the A1 category has 35.4%, the A2 category has 39.5% and the B category 45.2%. Conclusion: Already known factors such as gender, level of participation and age affect shoulder injuries and in Greece. In addition, the position factor shows us that it also affects the shoulder injuries. Finally, more shoulder surveys based on the position and level of participation in the sport of handball would be particularly important so that we can understand the causes and special mechanisms of their injuries.